اسلام آباد (اے پی پی) سعودی وزیرداخلہ پرنس عبدالعزیز بن سعود بن نائف تینا پاکستانی ہم منصب شیخ رشید احمد نا خصوصی سلہ غا دوشنبے نادے پاکستان آ بس۔ وزارت داخلہ نا کنڈآن جاری بیان نا رداٹ سعودی وزیرداخلہ تینا اسہ دے ئی دورہ پاکستان اٹی صدر مملکت ڈاکٹر عارف علوی و وزیراعظم عمران خان تون اوڑدہی کرے۔ او اہم حکومتی و سیکورٹی شخصیت آتون اوڑدہی کرے۔ سعودی وزیرداخلہ وزارت داخلہ نا دورہ ءِ کیک، او تینا ہم منصب شیخ رشید احمد تون اوڑدہی کرے۔ سعودی وزیر علاقائی حالیت آتون اوار سعودی عرب اٹی بندپاکستانی تا رہائی و ایلو اہم امور آ گپ وتران کرے۔
